ເສດຖະກິດຈີນ ເຕີບໂຕ 7.9 ເປີເຊັນ ໃນໄຕມາດແລ້ວ
ຫ້ອງການ​ສະຖິຕິ​ແຫ່ງ​ຊາດຂອງ​ຈີນ ກ່າ​ວ່າ ອັດຕາ​ການ​​ເຕີບ​ໂຕ​ແຕ່ເດືອນ​ຕຸລາຫາ​ເດືອນ​ທັນວາ ​ໄດ້​​ເພີ້ມຂື້ນ​​ຈາກ 7.4 ​ເປີ​ເຊັ​ນ ຂອງ​​ໄຕ​ຣມາດ​ກ່ອນ. ​
ບັນດາເຈົ້າໜ້າທີ່ຈີນກ່າວວ່າ ເສດຖະກິດຂອງປະເທດ ເຕີບໂຕ ຂື້ນເຖິງ 7 9 ເປີເຊັນໃນໄຕຣມາດທີສີ່ຂອງປີ 2012 ເຮັດໃຫ້ການ ເຕີບໂຕແບບຊັກຊ້າ ທີ່ຕິດຕໍ່ກັນມາເປັນເວລາ 7 ໄຕຣມາດ ສິ້ນ ສຸດລົງ ຫ້ອງການສະຖິຕິແຫ່ງຊາດຂອງຈີນ ກ່າວໃນວັນສຸກມື້ນີ້ວ່າ ອັດ ຕາການເຕີບໂຕ ໃນໄລຍະແຕ່ເດືອນຕຸລາຫາເດືອນທັນວາ ໄດ້ ເພີ້ມຂື້ນຈາກ 7 4 ເປີເຊັນ ຂອງໄຕຣມາດກ່ອນ ຫ້ອງການສະຖິຕິ ກ່າວວ່າ ໂຕເລກນີ້ເຮັດໃຫ້ອັດຕາການເຕີບໂຕ ຂອງປີຕົກເປັນ 7 8 ເປີເຊັນຊຶ່ງເປັນໂຕເລກທີ່ອ່ອນເພຍທີ່ສຸດນັບ ແຕ່ປີຊຸມປີ 1990 ເປັນຕົ້ນມາ ຫ້ອງການສະຖິຕິແຫ່ງຊາດກ່າວວ່າ ຍອດຜະລິດຮວມແຫ່ງຊາດຂອງຈີນໄດ້ຖີບໂຕຂຶ້ນເປັນປະມານ 8 ພັນ 280 ຕື້ໂດລາໃນປີກາຍນີ້ິ ຊຶ່ງເປັນພື້ນຖານອັນແໜ້ນໜາທີ່ຢືນຢັນວ່າຈີນເປັນເສດຖະກິດໃຫຍ່ສຸດອັນ ດັບສອງຂອງໂລກ ລຸນຫລັງສະຫະລັດ ຢູ່ໃນຖະແຫລງການທີ່ນຳອອກເຜີຍແຜ່ນັ້ນ ຫ້ອງການສະຖິຕິແຫ່ງຊາດ ຂອງຈີນກ່າວວ່າ ພາກປະຕິບັດໂດຍທົ່ວໄປທັງໝົດຂອງເສດຖະກິດຈີນ “ກໍາລັງມີຄວາມທຸ່ນທ່ຽງ” ແລະພວກນັກວິເຄາະກ່າວວ່າ ເຂົາເຈົ້າຄາດ ວ່າ ການຟື້ນໂຕຄືນຂອງເສດຖະກິດຈີນ ຈະດຳເນີນໄປ ຕະຫລອດປີ 2014